STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh rozhodnutia, ktorým sa na obdobie rokov 2007-2013 ustanovuje program „Európa pre občanov“(KOM(2005) 116, konečné znenie)





[pic] | KOMISIA EURÓPSKYCH SPOLOČENSTIEV | Brusel, 15.11.2006 KOM(2006) 707 v konečnom znení 2005/0041 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh rozhodnutia, ktorým sa na obdobie rokov 2007-2013 ustanovuje program „Európa pre občanov“(KOM(2005) 116, konečné znenie) KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2005/0041 (COD) STANOVISKO KOMISIE podľa článku 251 ods. 2 tretieho pododseku písm. c) Zmluvy o ES k pozmeňujúcim a doplňujúcim návrhom Európskeho parlamentu týkajúcim sa spoločnej pozície Rady, pokiaľ ide o návrh rozhodnutia, ktorým sa na obdobie rokov 2007-2013 ustanovuje program „Európa pre občanov“(KOM(2005) 116, konečné znenie) 1. Úvod Podľa článku 251 ods. 2 tretieho pododseku písm. c) Zmluvy o ES Komisia vydáva stanovisko k pozmeňujúcim a doplňujúcim návrhom, ktoré Európsky parlament navrhol v druhom čítaní. Stanovisko Komisie týkajúce sa pozmeňujúcich a doplňujúcich návrhov prijatých Európskym parlamentom sa uvádza nižšie. 2. Súvislosti Dátum predloženia návrhu Európskemu parlamentu a Rade (dokument KOM(2005)116, konečné znenie - 2005/0041 (COD)): | 14. apríl 2005 | Dátum predloženia stanoviska Európskeho hospodárskeho a sociálneho výboru: | 26. október 2005 | Dátum predloženia stanoviska Výboru regiónov: | 17. november 2005 | Dátum predloženia stanoviska Európskeho parlamentu v prvom čítaní: | 5. apríl 2006 | Dátum politickej dohody v Rade: | 18. máj 2006 | Dátum prijatia spoločnej pozície: | 25. september 2006 | Dátum predloženia stanoviska v druhom čítaní: | 25. október 2006 | 3. Cieľ návrhu Komisie Cieľom tohto návrhu rozhodnutia je ustanoviť program na podporu aktívneho európskeho občianstva „Európa pre občanov“, ktorý od 1. januára 2007 nadviaže na súčasný program občianskej účasti (2004 – 2006). Cieľom tohto programu je prispieť k nájdeniu spôsobu riešenia hlavnej výzvy Európskej únie, konkrétne spôsobu preklenutia priepasti medzi občanmi a európskymi inštitúciami tým, že im poskytne príležitosť aktívne sa zúčastňovať na budovaní spoločnej Európy. Navrhovaný program otvára cestu novým činnostiam zameraným na podporu spolupráce medzi občanmi a organizáciami občianskej spoločnosti v jednotlivých zúčastnených krajinách a zároveň zabezpečuje kontinuitu programu občianskej účasti, ktorý sa v tomto období končí. Program pozostáva zo štyroch činností, ktoré sa doplňujúcim spôsobom zaoberajú otázkou aktívneho európskeho občianstva: „Aktívni občania pre Európu“ (I), „Aktívna občianska spoločnosť pre Európu“ (II), „Spoločne pre Európu“ (III) a „Aktívna európska pamiatka“ (IV). 4. Stanovisko Komisie k pozmeňujúcim a doplňujúcim návrhom, ktoré prijal Európsky parlament Komisia prijíma všetky štyri pozmeňujúce a doplňujúce návrhy, ktoré prijal Európsky parlament. Tieto pozmeňujúce a doplňujúce návrhy sú výsledkom spoločného kompromisu, ku ktorému dospeli Európsky parlament a Rada pre druhé čítanie. Sú v súlade s cieľmi pôvodného návrhu Komisie a s oznámením Komisie o spoločnej pozícii. Prvým pozmeňujúcim a doplňujúcim návrhom sa k cieľom programu pridáva podporovanie tolerancie. Druhý pozmeňujúci a doplňujúci návrh je technický a znižuje sa ním počet dní medzi uverejnením rozhodnutia a nadobudnutím jeho účinnosti z 20 na 1 deň, čím sa urýchli implementácia programu. Tretí a štvrtý pozmeňujúci a doplňujúci návrh sa týkajú percentuálneho podielu rozpočtu vyčleneného na činnosti I a II. Ustanovuje sa v nich, že najmenej 45 % rozpočtu sa vyčlení na činnosť I a približne 31 % sa pridelí na činnosť II. 5. Záver Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. 6. Vyhlásenie Komisie Pri príležitosti prijatia spoločnej pozície Komisia urobila jednostranné vyhlásenie (pozri prílohu I). PRÍLOHA Vyhlásenie Komisie k finančnému balíku Komisia by rada upozornila legislatívny orgán na to, že je potrebné, aby sa finančný balík uvedený v základnom právnom predpise vyjadril najneskôr pri konečnom uverejnení v Úradnom vestníku v súčasných cenách. Táto skutočnosť zodpovedá bežnej rozpočtovej praxi a umožňuje zabezpečiť dôsledné dodržiavanie rozhodnutí legislatívneho orgánu. V prípade uvedeného programu suma pri súčasných cenách predstavuje 215 miliónov eur.